Platforma de partajare de imagini Dronestagr.am a anunțat câștigătorii celui de-al patrulea concurs anual pe care îl orgnizează cu poze făcute cu ajutorul dronelor. Imaginile sunt magnifice, iar românii se pot mândri că un instantaneu din Transilvania se numără printre fotografiile câștigătoare.

Foto: Călin Stan

„Legenda spune că este drumul pe care îl vede Dracula noaptea, când zboară”, își explică instantaneul Călin Stan, un tânăr fotograf profesionist din România. Imaginea lui cu șoseaua din Transilvania surprinsă din dronă se numește „Drumul nesfârșit către Transilvania” și a fost selecționată la secțiunea „Natură”, unde a câștigat premiul al doilea.

Este pentru al patrulea an consecutiv când Dronestagr.am organizează concursul internațional cu fotografii făcute cu ajutorul dronelor, concurs organizat în parteneriat cu National Geographic. Peste 8.000 de imagini au participat la concurs, un adevărat record. Selecția a fost cu atât mai dificilă. „Am fost uluiți de frumusețea fotografiilor surprinse anul acesta, nivelul de profesionalism a crescut considerabil”, comentează Guillaume Jarret, unul din administratorii platformei.

Juriul, alcătuit din membri ai National Geographic și Dronestagram, a desemnat câte trei câștigători, la patru categorii diferite: Natură, Oraș, Oameni și premiul special pentru Creativitate.

Iată spectaculoasele imagini câștigătoare:

CATEGORIA NATURĂ

Premiul I, categoria Natură - Vara în lanul de lavandă din Provence (foto: Jerome Courtial, Franța)

Foto: Jerome Courtial

Premiul al III-lea. Formarea gheții. Foto: Florian Ledoux (francez care locuiește în Islanda)

CATEGORIA „OAMENI”:

Premiul I: Capăt de linie (imagine surprinsă pe o arenă de tenis din New Jersey). Foto: Martin Sanchez (SUA)

Foto: Martin Sanchez

Premiul al II-lea. O femeie culege nuferi în Delta Mekong din Vietnam (Foto: Helios1412)

Premiul al III-lea. Carnavalul La Vijanera, Spania, scena vânării ursului Foto: Javier Bustamante

CATEGORIA ORAȘ

Premiul I. Jungla de beton (Dubai) Foto: Bakir Mourkazel, Liban

Foto: Bakir Mourkazel

Premiul al II-lea. Zorii pe Turnul Mercur, Moscova Foto: Aleksei Goncearov

Foto: Aleksei Goncearov

Premiul al III-lea. Pace (Madrid, Spania) Foto: Luis Saguar Domingo

Foto: Luis Saguar Domingo

Premiul special pentru CREATIVITATE

Premiul I - Două vaci se adapă la răsărit (Africa de Sud) Foto: Luke Bell

Premiul al II-lea Ugo în dificultate pe mare (Foto: RGA, Franța)

Premiul al III-lea. Următorul nivel. „Avem un copil!” - modul inedit în care doi francezi au ales să-și anunțe prietenii și rudele de nașterea copilului lor (Foto: Macareuxprod, plajă Normandia)